ระเบียบกระทรวงศึกษาธิการระเบียบกระทรวงศึกษาธิการว่าด้วยการเทียบคุณวุฒิการศึกษาวิชาชีพพ.ศ. ๒๕๕๔ โดยที่เป็นการสมควรปรับปรุงระเบียบกระทรวงศึกษาธิการ ว่าด้วยการเทียบความรู้คุณวุฒิการอาชีวศึกษาพ.ศ. ๒๕๕๐ ให้สอดคล้องกับพระราชบัญญัติการอาชีวศึกษา พ.ศ. ๒๕๕๑และกรอบมาตรฐานหลักสูตรประกาศนียบัตรวิชาชีพ (ปวช.)และหลักสูตรประกาศนียบัตรวิชาชีพชั้นสูง (ปวส.) ตามประกาศกระทรวงศึกษาธิการ พ.ศ.๒๕๕๑ และเพื่อให้เป็นไปตามมาตรฐานการอาชีวศึกษาและหลักสูตรการอาชีวศึกษาตามที่คณะกรรมการการอาชีวศึกษากำหนดอาศัยอำนาจตามความในมาตรา ๘ มาตรา ๑๒ และมาตรา ๑๓แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการโดยคำแนะนำของคณะกรรมการการอาชีวศึกษาจึงวางระเบียบไว้ดังนี้ข้อ ๑ ระเบียบนี้เรียกว่าระเบียบกระทรวงศึกษาธิการ ว่าด้วยการเทียบคุณวุฒิการศึกษาวิชาชีพ พ.ศ. ๒๕๕๔ข้อ ๒[๑] ระเบียบฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกระทรวงศึกษาธิการ ว่าด้วยการเทียบความรู้คุณวุฒิการอาชีวศึกษาพ.ศ. ๒๕๕๐ข้อ ๔ ในระเบียบนี้คุณวุฒิการศึกษาวิชาชีพ หมายความว่าการรับรองระดับความรู้ ความสามารถและเจตคติที่เกิดจากการเรียนรู้ ฝึกหัดอบรมจากการศึกษาอาชีวศึกษาซึ่งผู้ที่จะได้รับคุณวุฒิการศึกษาวิชาชีพจะต้องสำเร็จการศึกษาวิชาชีพตามหลักเกณฑ์ที่หลักสูตรกำหนดคุณวุฒิการศึกษาวิชาชีพในประเทศ หมายความว่า คุณวุฒิที่ดำเนินการจัดการศึกษาวิชาชีพตามหลักสูตรการอาชีวศึกษาของประเทศไทยหรือตามระบบการศึกษาของประเทศไทยคุณวุฒิการศึกษาวิชาชีพต่างประเทศ หมายความว่าคุณวุฒิที่ดำเนินการจัดการศึกษาวิชาชีพตามหลักสูตรของต่างประเทศหรือตามระบบการศึกษาของต่างประเทศ ซึ่งสถานศึกษาอาจตั้งอยู่ภายในประเทศ หรืออยู่ต่างประเทศการเทียบคุณวุฒิการศึกษาวิชาชีพ หมายความว่า การนำคุณวุฒิและผลการศึกษาวิชาชีพจากในประเทศหรือต่างประเทศที่ได้จากการศึกษาในระบบมาขอเทียบคุณวุฒิการศึกษาวิชาชีพระดับประกาศนียบัตรวิชาชีพ(ปวช.) หรือระดับประกาศนียบัตรวิชาชีพชั้นสูง (ปวส.) ตามหลักสูตรการอาชีวศึกษาของกระทรวงศึกษาธิการข้อ ๕ กระทรวงศึกษาธิการจะพิจารณาเทียบคุณวุฒิการศึกษาวิชาชีพให้เฉพาะคุณวุฒิที่สำเร็จการศึกษาภายใต้เงื่อนไขตามข้อ ๖ซึ่งผู้ขอเทียบคุณวุฒิการศึกษาวิชาชีพได้รับจากสถานศึกษาในประเทศหรือสถานศึกษาต่างประเทศคุณวุฒิการศึกษาวิชาชีพที่จะเทียบให้ ได้แก่(๑) ระดับประกาศนียบัตรวิชาชีพ (ปวช.)(๒) ระดับประกาศนียบัตรวิชาชีพชั้นสูง (ปวส.)ข้อ ๖ การเทียบคุณวุฒิการศึกษาวิชาชีพให้ดำเนินการดังนี้(๑) คุณวุฒิการศึกษาวิชาชีพในประเทศต้องเป็นคุณวุฒิการศึกษาวิชาชีพที่ได้จากการศึกษาตามหลักสูตรของรัฐหรือหลักสูตรของเอกชนที่เปิดสอนในสถานศึกษาเอกชนที่ได้รับอนุญาตให้จัดตั้งขึ้นโดยถูกต้องตามกฎหมายซึ่งจะต้องเป็นหลักสูตรการศึกษาที่ได้รับการรับรองมาตรฐานจากกระทรวงศึกษาธิการหรือจากหน่วยงานอื่นที่มีอำนาจหน้าที่ตามกฎหมาย(๒) คุณวุฒิการศึกษาวิชาชีพต่างประเทศต้องเป็นคุณวุฒิที่ได้จากการศึกษาวิชาชีพตามหลักสูตรของรัฐหรือหลักสูตรของเอกชนในลักษณะดังต่อไปนี้(ก)ประเทศซึ่งรัฐบาลมีหน่วยงานที่ทำหน้าที่รับรองวิทยฐานะสถาบันการศึกษาและหลักสูตรการศึกษาในทุกระดับการศึกษาสถาบันการศึกษาและหลักสูตรการศึกษานั้นต้องได้รับการรับรองวิทยฐานะสถาบันการศึกษาและหลักสูตรการศึกษาจากรัฐบาลหรือหน่วยงานของรัฐดังกล่าว(ข)ประเทศซึ่งรัฐบาลไม่มีหน่วยงานที่ทำหน้าที่รับรองวิทยฐานะสถาบันการศึกษาและหลักสูตรการศึกษาสถาบันการศึกษาและหลักสูตรการศึกษานั้นต้องได้รับการรับรองจากหน่วยงานอิสระที่ไม่ได้มุ่งหวังผลกำไรที่ทำหน้าที่รับรองวิทยฐานะสถาบันการศึกษาและหลักสูตรการศึกษา หรือองค์กรวิชาชีพที่ทำหน้าที่รับรองวิทยฐานะมาตรฐานวิชาชีพข้อ ๗ การพิจารณาเทียบคุณวุฒิการศึกษาวิชาชีพให้พิจารณาเทียบกับหลักสูตรการอาชีวศึกษาของกระทรวงศึกษาธิการ โดยมีองค์ประกอบที่สำคัญดังนี้(๑) สถาบันการศึกษาและหลักสูตรการศึกษาได้รับการรับรองถูกต้องตามข้อ๖(๒)พื้นความรู้เดิมก่อนเข้าศึกษาตามหลักสูตรที่มาขอเทียบคุณวุฒิการศึกษาวิชาชีพ(๓) คุณสมบัติผู้เข้าศึกษาตามหลักสูตร(๔) ระบบการศึกษา(๕) หลักสูตร(๖) รายวิชาที่ศึกษาตามหลักสูตร(๗) จำนวนหน่วยกิตตามหลักสูตร(๘) ระยะเวลาศึกษาตลอดหลักสูตร(๙) ผลการศึกษาตามระเบียบและเงื่อนไขอื่น ๆ ของหลักสูตรนั้นโดยให้พิจารณาความสอดคล้องกับเนื้อหาสาระ และมาตรฐานการอาชีวศึกษาไม่น้อยกว่าร้อยละเจ็ดสิบข้อ ๘ ให้เลขาธิการคณะกรรมการการอาชีวศึกษาแต่งตั้งคณะกรรมการเทียบคุณวุฒิการศึกษาวิชาชีพคณะหนึ่ง ทำหน้าที่พิจารณาเทียบคุณวุฒิการศึกษาวิชาชีพโดยใช้หลักสูตรการอาชีวศึกษาของกระทรวงศึกษาธิการเป็นหลักคณะกรรมการ ตามวรรคหนึ่ง ประกอบด้วยผู้เชี่ยวชาญหรือผู้ที่มีความรู้และประสบการณ์ด้านหลักสูตร การจัดการเรียนการสอนการวัดและประเมินผลการเรียน จากหน่วยงานที่เกี่ยวข้อง จำนวนไม่น้อยกว่าเจ็ดคนโดยให้ผู้อำนวยการสำนักมาตรฐานการอาชีวศึกษาและวิชาชีพสำนักงานคณะกรรมการการอาชีวศึกษาเป็นกรรมการและเลขานุการทั้งนี้ เลขาธิการคณะกรรมการการอาชีวศึกษาอาจแต่งตั้งคณะอนุกรรมการหรือคณะทำงานเพื่อพิจารณากลั่นกรองหรือปฏิบัติหน้าที่อย่างใดอย่างหนึ่งตามที่คณะกรรมการเสนอก็ได้ข้อ ๙ การยื่นคำร้องขอเทียบคุณวุฒิการศึกษาวิชาชีพให้ผู้ขอจัดส่งหลักฐานประกอบการพิจารณาให้ครบถ้วนตามแบบที่สำนักงานคณะกรรมการการอาชีวศึกษากำหนดให้สำนักงานคณะกรรมการการอาชีวศึกษาพิจารณาเทียบคุณวุฒิการศึกษาวิชาชีพให้แล้วเสร็จภายใน๙๐ วัน เว้นแต่มีเหตุจำเป็น อาจขยายระยะเวลาการพิจารณาออกไปได้อีกไม่เกิน ๖๐ วันอัตราค่าธรรมเนียมการขอเทียบคุณวุฒิการศึกษาวิชาชีพให้เป็นไปตามที่สำนักงานคณะกรรมการการอาชีวศึกษากำหนดข้อ ๑๐ ให้เลขาธิการคณะกรรมการการอาชีวศึกษาเป็นผู้มีอำนาจอนุมัติการเทียบคุณวุฒิการศึกษาวิชาชีพและลงนามในหนังสือรับรองคุณวุฒิการศึกษาวิชาชีพข้อ ๑๑ ให้สำนักงานคณะกรรมการการอาชีวศึกษาจัดทำทะเบียนการเทียบคุณวุฒิการศึกษาวิชาชีพไว้เป็นหลักฐานของทางราชการในกรณีที่หนังสือรับรองคุณวุฒิการศึกษาวิชาชีพชำรุดหรือสูญหายให้ผู้ได้รับการรับรองคุณวุฒิการศึกษาวิชาชีพยื่นคำร้องขอใบแทนหนังสือรับรองคุณวุฒิการศึกษาวิชาชีพตามแบบที่สำนักงานคณะกรรมการการอาชีวศึกษากำหนดข้อ ๑๒ ให้เลขาธิการคณะกรรมการการอาชีวศึกษารักษาการตามระเบียบนี้และให้มีอำนาจวินิจฉัยชี้ขาดปัญหาที่เกิดจากการปฏิบัติตามระเบียบนี้ประกาศณ วันที่ ๓๐ ธันวาคม พ.ศ. ๒๕๕๔วรวัจน์เอื้ออภิญญกุลรัฐมนตรีว่าการกระทรวงศึกษาธิการปริยานุช/ผู้จัดทำ๒๐ มีนาคม ๒๕๕๕ปณตภร/ผู้ตรวจ๒๖ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๐ ง/หน้า ๑/๑๔ มีนาคม ๒๕๕๕